《剧暑》
宋代·吕本中

剧暑先庚伏，经旬在炮燔。今夕骤雨过，我病亦少安。

凉风醒病骨，好月上更阑。尚恐贼报急，凌风无羽翰。

闽中故人书，日夜望我还。无车载家具，欲往故不难。

所恨去已晚，不及荔子丹。家家有白酒，自足解愁颜。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。